पांच पदकों के साथ भारत को विश्वकप में पांचवां स्थान
जीतू राय का महू लौटने पर भव्य स्वागत
मेजबान भारत को यहां डॉ. कर्णी सिंह शूटिंग रेंज में खेली जा रही आईएसएसएफ विश्वकप (राइफल-पिस्टल-शॉटगन) चैंपियनशिप में एक स्वर्ण सहित पांच पदकों के साथ पांचवां स्थान मिला। विश्वकप में शुक्रवार को मिश्रित टीम स्कीट ग्रांप्री स्पर्धा होनी बाकी है लेकिन इसका परिणाम आधिकारिक पदक तालिका में नहीं जुड़ना है। भारत के खाते में एक स्वर्ण, दो रजत और दो कांस्य पदक रहे। चीन, इटली, ऑस्ट्रेलिया और जापान के बाद भारत पांचवें नंबर पर रहा।
भारत का विश्वकप में यह अब तक का सर्वश्रेष्ठ प्रदर्शन है। पिस्टल किंग जीतू राय ने 50 मीटर पिस्टल में स्वर्ण और 10 मीटर एयर पिस्टल में कांस्य पदक जीता। अंकुर मित्तल ने पुरुष डबल ट्रैप में रजत और अमनप्रीत सिंह ने 50 मीटर पिस्टल में रजत जीता। पूजा घाटकर ने महिला एयर राइफल स्पर्धा में कांस्य पदक अपने नाम किया। गुरुवार को पुरुष स्कीट का खिताब इटली के रिकार्डो फिलीपेली ने हमवतन और मौजूदा ओलिंपिक चैंपियन गैब्रियल रोसेटी को हराकर जीता। रोसेटी को रजत मिला जबकि ऑस्ट्रेलिया के पॉल एडम्स को कांस्य पदक मिला।
भारत के सिराज शेख ने अपना सर्वश्रेष्ठ प्रदर्शन करते हुए क्वालिफाइंग में 121 का स्कोर किया। लेकिन फाइनल में पहुंचकर वह छठा स्थान ही हासिल कर सके। सिराज का स्कीट में सात वर्षों में यह पहला विश्वकप फाइनल था। वह इससे पहले अबुधाबी में एशियन शॉटगन चैंपियनशिप में पांचवें स्थान पर रहे थे।
hin_Deva hin_Deva hin_Deva hin_Deva awa_Deva